《送江陵全少卿赴府任》
唐代·独孤及

冢司方慎选，剧县得英髦。固是攀云渐，何嗟趋府劳。

楚山迎驿路，汉水涨秋涛。鶱翥方兹始，看君六翮高。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。